Holm blev officer i [[1789]] og opnåede i [[1811]] [[Kaptajn (militær)|kaptajns]] rang. Han var [[1804]]-[[1806|06]] [[Lods|overlods]] og havnemester på [[Sankt Croix]] og gjorde derefter tjeneste på [[Schelde]]-flåden. 1811 udnævntes han til chef for [[brig]]gen ''Lolland'' i [[Norge]], han deltog med ære i forskellige småtræfninger og erobrede [[2. september]] den engelske brig ''The Manly''. 1812 førte han sammesteds [[fregat]]ten ''[[Najaden]]'', hvis tilstedeværelse efterhånden blev englænderne så generende, at [[linjeskib]]et ''Dictator'' udsendtes for at tilintetgøre den. Da ''Najaden'' og tre brigger lå ved [[Sandøy|Sandøen]] i [[Norge]] [[6. juli]], blev [[Slaget ved Lyngør|angrebet]] foretaget. Holm trak sig tilbage til den snævre [[Lyngør]] Havn, men også herhen fulgte ''Dictator'' ham, og en morderisk kamp fulgte, hvorunder fregatten blev totalt ødelagt. Med briggerne og tililende [[kanonbåd]]e fortsatte Holm derefter slaget og tvang linjeskibet til at flygte. Holm, der mærkelig nok kom uskadt ud af ilden, druknede samme år med en båd i den norske [[skærgård]] og blev begravet i krigergraven sammen med ''Najadens'' faldne. 1812 var han blevet [[Dannebrogordenen|Ridder af Dannebrog]].
Historie